PALVEKOOL
20. Paulus ja ta läbimurdvad palved
Tänases Palvekoolis uurime lähemalt Pauluse palveelu
ja läbimurdeid ta elus, mis tuli läbi palveteenistuse,
kus ta nägi linna linna järel muutumas.
Ta koolitas jüngreid ja nägi Jumala riiki saabumas.
Meil on temalt palju õppida.
Tänane nimi on Jeesus.
Jesaja 9:6 räägib lapse sünnist.
Jeesus: "Imeline Nõuandja,
Vägev Jumal, Igavene Isa, Rahuvürst."
Jumal tahab end sulle ilmutada kui Imeline Nõuandja.
Kui sa ei tea, millist teed minna, ütleb Ta: "Olen Imeline Nõuandja."
Kui otsid Teda ja ütled: "Issand, tänan, et oled Imeline Nõuandja!",
siis oled nagu see kotkas, kes hõljub olukordade kohal.
Ta on Imeline Nõuandja ja tahab, et saaksid sellest osa.
Kui õpid Teda tundma, muutub su usk tugevamaks.
Ta on Nõuandja, Vägev Jumal.
Kui tunned end jõuetuna, siis seal tahab Ta end ilmutada.
Kui sa ei tea, mida teha, ilmutab Ta end Nõuandjana.
Otsi Teda, palveta ja ülista, siis annab Ta sulle nõu.
Ta armastab sind ja toob sulle oma elu.
Ta on Igavene Isa, kes armastab sind.
Ta seisab koos sinuga.
Tead ju, kuidas isa võitleb oma laste eest.
Rahuvürst tahab end sulle ilmutada, Jeesus, Imeline nõuandja.
Paulus sai oma läbimurded palves.
Meie sinuga võime Pauluselt õppida.
Pauluse nimi oli enne Saulus ning ta kiusas kristlasi taga.
Ta oli vägivaldne ja tappis või vangistas neid.
Ta ise uskus, et teenib Jumalat.
Ta sai kaasa volikirjad,
et ületada piire ja kiusata taga kristlasi.
Ta oli juures, kui tapeti Stefanos ja teised, kes teenisid Jumalat.
Saulus kohtus naatsaretlase Jeesuse Kristusega.
Kogudus palvetas sel raskel ajal.
Kui Saulus oli teel kristlasi rõhuma,
nägi ta järsku valgust ning kukkus maha.
Maas olles esitas ta kaks küsimust:
"Kes Sa oled, Issand?" ja: "Mis ma pean tegema?"
Ta teadis, et see valgus, kes ta maha lõi,
on suurem jõud, tugevam Jumal, kui ta oli varem tundnud.
Meil tuleb esitada samad küsimused: "Kes Sa oled, Issand?"
Meil on vaja Teda tundma õppida, et näha võitu võidu järel.
Samuti peaksime küsima: "Mida peame tegema?"
Paulus oli kolm päeva pime ja tuli seejärel usule.
Temast sai Paulus ja ta hakkas kuulutama evangeeliumi.
Usun, et näha palju Sauluseid saamas Pauluseks
ehk kristlaseks ka lõpuajal siin põhjamaades.
Ta oli üks silmapaistvaim koguduste rajaja ja juhtide õpetaja.
Ta nägi haigeid tervenemas ning palvetas ööd ja päevad.
Tal oli oma ettevõte ja nägi uste avanemist linnadesse.
Näeme ta elu ja ka palveelu, mida hakkame kohe õppima.
Paulus oli jumalamees ja ta palveelu on meile nähtav.
Uues Testamendis on iga kirja algul, nagu näiteks Koloslastele,
Filiplastele, Efeslastele jt näide, kuidas ta palvetas koguduste eest
ööd ja päevad, et nad otsiksid Jumalat ning saaksid vaimselt täisealiseks
ja et Issanda sügavused saaksid neile palves kättesaadavaks.
Efeslastele 6:10-11 räägib vaimsest relvastusest.
Kõik see räägib tegelikult palvest.
Paulus, kes siin räägib, on juba eakam.
"Viimaks," ütleb ta 10. salmis.
"Viimaks tahan kokku võtta kõik, mida olen teenistuses näinud.
Viimaks võtan kõik kokku ja jagan teile oma südant."
Nii nagu nägime Jeesuse elust,
kuidas kogu Ta elu ja teenistus lähtus Isa austamisest ja palvest.
See oli Ta nabanöör ja elukeskus, sealt tuli vägi, ilmutus ja armastus.
Paulus ütleb samuti:
"Viimaks veel: saage vägevaks Issandas ja tema tugevuse jõus!
Pange ülle Jumala sõjavarustus,
et te suudaksite seista kuradi salanõude vastu!
Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega.
Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Peame jääma seisma kurjal päeval, kui on raske.
"Seiske nüüd ja teie niuded olgu vöötatud tõega
ja teil olgu seljas õiguse soomusrüü ja teie jalgades olgu valmidus
minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!"
Usukilbiga kõik põlevad nooled.
"Võtke ka päästekiiver ja vaimumõõk, see on Jumala sõna!"
Kuidas me seda teeme?
"Ja palve ja anumisega palvetage igal ajal Vaimus.."
Paulus jagab meiega siin oma testamenti, oma pärandit.
Ta tahab, et sa, kes käid alles koolis, saaksid palvesõdalaseks.
Ta tahab, et sinust saaks inimene, kes kuulutab julgelt Temast.
"..selleks valvake kogu püsivusega
ja eestpalvetega kõigi pühade eest.."
Palveta pühade eest!
"..ja minugi eest, et mulle antaks arukust, kui ma avan suu,
julgelt teada anda evangeeliumi saladust,
mille käskjalana ma olengi ahelais, et ma selles julgust saades
hakkaksin rääkima nii, nagu ma pean."
Paulus jagab siin oma elukogemust.
Palvetada on vaja kogu aeg.
Peame olema sellised palveinimesed,
kes kutsuvad Teda appi ja suhtlevad elava Jumalaga.
Kui tahame näha Jumala riiki tulemas ja saavutada läbimurdeid,
ära unusta, et istume ühes Kristusega taevasis paigus.
Nagu väljasirutatud tiibadega kotkas,
saame ka meie palvetada Püha Vaimu perspektiivist.
Paulus tahtis anda kõik Issandale.
Kas oled ka selline,
kes tahab sel lõpuajal anda kõik Issandale?
Jeesus tuleb peagi tagasi.
Kas tahad ehitada Jumala riiki?
Kas julged astuda vastu hirmu kultuurile?
Kas julged armastada Teda rohkem kui inimesi ja nende arvamust?
Julgustan sind olema nagu Paulus, kes tunnistab, jagab evangeeliumi,
palvetab, elab ning täidab Jumala tahet ja misjonikäsku.
Põhjamaade kristlased vajavad sind.
Asu oma palvepostile ja hakka tunnistama.
Nemad võitsid Talle vere ja oma tunnistuse sõna tõttu.
Võta võit oma ellu tagasi.
Jumal armastab sind ja su kaasinimesi.
Õpime Pauluselt, kuidas ta murdis läbi mitte oma jõust
vaid Püha Vaimu väes ning ta elas põnevat elu.
Jumal armastab sind.
Ole julge oma tööl ja koguduses.
Jumal on sinu poolt, kes saab olla sinu vastu?
Tänane ülesanne on palvetada Uue Testamendi kirjade järgi.
Efeslaste, Koloslaste ja teiste kirjade järgi,
kus on Pauluse palved koguduste eest.
Nagu ütlesin, 98% Uue Testamendi palveid on usklike eest,
et nad teeks Jumala tegusid ja oleks täis Vaimu elu.
Koloslastele 1:9-12 seisab näiteks: "Seepärast ei ole ka meie,
sellest päevast peale kui me seda kuulsime,
lakanud teie eest palvetamast ega palumast,
et teid täidetaks tema tahtmise tundmisega
kogu tarkuses ja vaimulikus mõistmises,
et te käiksite Issanda vääriliselt talle kõigiti meeldida püüdes,
kandes vilja igasuguses heas töös ja kasvades Jumala tundmises
ning saaksite vägevaks kogu väega tema kirkuse tugevust mööda
kõigeks püsivuseks ja pikaks meeleks,
rõõmuga tänades Isa, kes teid on teinud kõlblikuks osa saama
pühade pärandist valguse riigis.."
Pea meeles, et nimi "Jeesus" tähendas Imeline Nõuandja,
Vägev Jumal, Igavene Isa ja Rahuvürst.
Jumal tahab end sulle ilmutada.
Palveta nagu Paulus, palveta Sõna, mis on Vaimu mõõk,
ja näed, kuidas uksed avanevad.
Kristliku meedia arendamine nõuab vahendeid.
Imetlen Taevas TV7 stuudiote ja personali tööd
ning nende pühendunud südameid.
Siewert Öholm rääkis, kui vaimustuses ta oli,
kui nägi nende tehnilist taset ja kõrget professionaalsust.
Kutsun sind üles aitama ja annetama selle töö heaks.
Tee seda juba täna, külva oma seemned välja,
et need võiksid praegu lõpuaegadel vilja kanda.
Jumal õnnistagu sind ja su andi.
Tõlge: Riina Aasa